དྲི་བ་དེར་བསམ་བློ་གཏོང་བཞིན་ཐེངས་དང་པོར་རྒྱ་གར་གྱི་ལ་དྭགས་སུ་སོང་བ་ཡིན།གནས་དེ་ནི་ཧི་མ་ལ་ཡའི་ས་ཁུལ་དུ་གཏོགས་པ་དང་།ཡུལ་དེར་གཞན་གྱིས་ཤུགས་རྐྱེན་ཅི་ཡང་མ་ཐེབས་པའི་བོད་བརྒྱུད་རིག་གནས་སོར་འཇོག་བྱས་འདུགདྲི་བཟང་བོད་སྤོས་དང་ངོ་མཚར་བའི་ཐང་གད་དུང་ལྐོག་གྱུར་གྱི་ཆོས་ལུགས་ཆོ་ག་སོགས་ཀྱིས་ངའི་ཡིད་དབང་བཀུགདགོན་པའི་འདུ་ཁང་དཀྱིལ་དབུས་སུ་བསྡད་ནས་ལྷ་ཡི་ཞལ་རེས་ལ་མཇལ་ཞིང་བོད་སྤོས་ཀྱི་དྲི་བཟང་མྱོང་བའི་སྐབས་སུ།ང་རང་སྔོན་ཆད་གནས་འདིར་ཡོང་མྱོང་བའི་ཚོར་བ་དྲག་པོ་ཞིག་སྟེར།དགེ་འདུན་པ་ཚོས་ཀློག་བཞིན་པའི་ཆོས་གཞུང་དེ་དག་དང་ངོ་མཚར་ཆེ་བའི་ཆོས་ལུགས་ཆོ་ག་དེ་དག་མཐོང་དུས་ཀྱང་།སྔོན་ཆད་དེའི་ཁྲོད་དུ་ཞུགས་མྱོང་བ་དང་དེ་དག་སློབ་སྦྱོང་བྱེད་མྱོང་བའི་ཚོར་བ་སྟེར།ད་ལྟ་ཕྱིར་འདང་རྒྱབ་ན།ང་རང་ལ་ཆོས་སྐལ་ཐོབ་པའི་ལས་དབང་དེ་ནི་དུས་སྐབས་དེར་ལ་དྭགས་ནས་འགོ་བརྩམས་ཡོད་པ་འདྲ།གནས་དེ་ནས་ངས་སེམས་ནང་དུ་བཅངས་བའི་དྲི་བ་དེ་ལ་ལན་ཞིག་རྙེད་ངེས་རེད་བསམ་བྱུང་།